R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Povjerenstvo za zakup

Poslovnih prostora

KLASA: 372-01/22-02/7

URBROJ: 2177-1-01/01-22-2

Požega, 22. srpnja 2022.

Na temelju članka 6. stavka 1. Zakona o zakupu i kupoprodaji poslovnog prostora (NN br. 125/11., 64/15. i 112/18.), **Odluke o zakupu poslovnog prostora (Službene novine Grada Požege, broj: 8/14., 6/16. i 6/20.), Odluke o uvjetima i postupku javnog natječaja za davanje u zakup poslovnog prostora (Službene novine Grada Požege, broj: 8/14.), Pravilnika o utvrđivanju zakupnine i djelatnosti u poslovnom prostoru (Službene novine Grada Požege, broj: 11/19.) te Odluke Gradonačelnika Grada Požege, KLASA: 372-01/22-02/7, URBROJ: 2177-1-01/01-22-1 od 22. srpnja 2022. godine i Odluke Povjerenstva za zakup poslovnih prostora Grada Požege, KLASA: 372-01/22-02/9, URBROJ: 2177-1-01/01-22-2 od 22. srpnja 2022. godine,** r a s p i s u j e s e

JAVNI NATJEČAJ

za davanje u zakup poslovnih prostora i garaža u vlasništvu Grada Požege na određeno vrijeme

1. Grad Požega se određuje za davanje u zakup poslovnih prostora na rok od pet (5) godina, kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| R.br. | Lokacija | ID broj | Površina (m2) | Zona | Početna cijena mjesečne zakupnine (kn/m2) | PDV | Ukupna početna cijena mjesečne zakupnine (kn/m2) | Ukupna početna cijena mjesečne zakupnine (kn) | Djelatnost iz grupe 6. Tabele 1.\* |
| 1. | S. Radića 3, Požega | 133 | 14,46 | II. | 15,00 | 3,75 | 18,75 | 271,56 | Ostale djelatnosti  |

1. Grad Požega se određuje za davanje u zakup garaža, na rok od pet (5) godina, kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| R.br. | Lokacija | ID broji | Površina (m2) | Zona | Početna cijena mjesečne zakupnine (kn/m2) | PDV | Ukupna početna cijena mjesečne zakupnine (kn/m2) | Ukupna početna cijena mjesečne zakupnine (kn) | Djelatnost iz grupe 7. Tabele 1.\* |
| 1. | Baruna Trenka 1, Požega | 3 | 15,00 | II. | 8,00 | 2,00 | 10,00 | 150,00 | garaža |
| 2. | Njemačka 1, Požega | 4 | 11,00 | II. | 8,00 | 2,00 | 10,00 | 110,00 | garaža |
| 3. | Njemačka 1, Požega | 7 | 11,00 | II. | 8,00 | 2,00 | 10,00 | 110,00 | garaža |
| 4. | Njemačka 1, Požega | 8 | 11,00 | II. | 8,00 | 2,00 | 10,00 | 110,00 | garaža |
| 5. | Njemačka 1, Požega | 9 | 11,00 | II. | 8,00 | 2,00 | 10,00 | 110,00 | garaža |
| 6. | Njemačka 1, Požega | 10 | 11,00 | II. | 8,00 | 2,00 | 10,00 | 110,00 | garaža |
| 7. | Njemačka 1, Požega | 11 | 11,00 | II. | 8,00 | 2,00 | 10,00 | 110,00 | garaža |
| 8. | Vukovarska 2, Požega | 15 | 15,00 | II. | 8,00 | 2,00 | 10,00 | 150,00 | garaža |
| 9. | Vukovarska 2, Požega | 16 | 15,00 | II. | 8,00 | 2,00 | 10,00 | 150,00 | garaža |
| 10. | Vukovarska 2, Požega | 17 | 15,00 | II. | 8,00 | 2,00 | 10,00 | 150,00 | garaža |
| 11. | Vukovarska 2, Požega | 18 | 15,00 | II. | 8,00 | 2,00 | 10,00 | 150,00 | garaža |
| 12. | Dr. V. Mačeka, Požega | 21 | 14,00 | II. | 8,00 | 2,50 | 10,00 | 140,00 | garaža |
| 13. | Dr. V. Mačeka, Požega | 22 | 14,00 | II. | 8,00 | 2,50 | 10,00 | 140,00 | garaža |
| 14. | Dr. V. Mačeka, Požega | 23 | 14,00 | II. | 8,00 | 2,50 | 10,00 | 140,00 | garaža |
| 15. | Dr. V. Mačeka, Požega | 26 | 14,00 | II. | 8,00 | 2,50 | 10,00 | 140,00 | garaža |
| 16. | Dr. V. Mačeka, Požega | 28 | 14,00 | II. | 8,00 | 2,50 | 10,00 | 140,00 | garaža |
| 17. | Dr. V. Mačeka, Požega | 29 | 14,00 | II. | 8,00 | 2,50 | 10,00 | 140,00 | garaža |
| 18. | Dr. V. Mačeka, Požega | 30 | 14,00 | II. | 8,00 | 2,50 | 10,00 | 140,00 | garaža |

III. NATJEČAJ SE PROVODI usmenim javnim nadmetanjem - licitacijom.

Licitaciju provodi Povjerenstvo za zakup poslovnih prostora

IV. PRAVO SUDJELOVANJA NA NATJEČAJU imaju fizičke osobe državljani Republike Hrvatske ili pravne osobe registrirane u Republici Hrvatskoj, uz uvjet da su podmirile obveze prema Proračunu Grada Požege, te Proračunu Republike Hrvatske.

Za sudjelovanje u javnom natječaju obvezno je izvršiti uplatu jamčevine u visini mjesečne zakupnine za poslovni prostor, odnosno garažu za koju se natječe, na IBAN Grada Požege broj: HR8123600001835100008, s pozivom na broj: HR68 7706-OIB.

Na javnom natječaju ne može sudjelovati:

* fizička ili pravna osoba te zakonski zastupnik, odnosno ovlaštena osoba za zastupanje pravne osobe, za koje je na dan licitacije evidentirana dospjela nepodmirena obveza prema proračunu Grada Požege i dospjelih poreznih obveza i obveza za javna davanja i poreza prema proračunu Republike Hrvatske, zaključno s mjesecom koji prethodi mjesecu podnošenja prijave na javni natječaj, osim ako je natjecatelju odobrena odgoda plaćanja navedenih obveza, pod uvjetom da se pridržava rokova plaćanja,
* fizička ili pravna osoba koja je u sudskom ili ovršnom postupku s Gradom Požega po osnovi korištenja poslovnog prostora u vlasništvu Grada Požege.

Pisana prijava odnosno ponuda za sudjelovanje na javnom natječaju mora sadržavati:

* zahtjev u kojem mora biti navedeno ime i prezime natjecatelja i njegovo prebivalište (za fizičku osobu), odnosno tvrtka i sjedište (za pravnu osobu), osobni identifikacijski broj (OIB), djelatnost koja će se obavljati u poslovnom prostoru te naziv banke i broj računa radi povrata jamčevine,
* dokaz da je natjecatelj uplatio jamčevinu,
* presliku osobne iskaznice ako je natjecatelj fizička osoba,
* izvornik ili ovjerenu presliku obrtnice ili izvadak iz nadležnog obrtnog registra koji ne smije biti stariji od 15 dana od dana prijave na javni natječaj, iz kojih mora biti vidljivo da je natjecatelj registriran za djelatnost koja će se obavljati u poslovnom prostoru za koji se natječe, ako je natjecatelj fizička osoba – obrtnik,
* izvornik ili ovjerenu presliku rješenja o upisu u nadležni strukovni registar ili drugu odgovarajuću potvrdu koji ne smije biti stariji od 15 dana od dana prijave na javni natječaj iz kojih mora biti vidljivo da je natjecatelj registriran za djelatnost koja će se obavljati u poslovnom prostoru za koji se natječe, ako je natjecatelj fizička osoba koja nije obrtnik,
* izvornik ili ovjerenu presliku rješenja Trgovačkog suda o upisu u sudski registar ili Izvadak iz sudskog registra koji ne smije biti stariji od 15 dana od dana prijave na javni natječaj iz kojih mora biti vidljivo da je natjecatelj registriran za djelatnost koja će se obavljati u poslovnom prostoru za koji se natječe te ime i prezime zakonskog zastupnika pravne osobe,
* ovjerenu presliku Rješenja o upisu u registar udruga,
* ukoliko je natjecatelj vjerska zajednica ili organizacija, uz prijavu treba dostaviti odgovarajući dokument o osnivanju vjerske zajednice ili organizacije,
* ukoliko je natjecatelj politička stranka, uz prijavu treba dostaviti ovjerenu presliku rješenja o upisu u registar političkih stranaka ili izvadak iz odgovarajućeg registra nadležnog tijela, koji ne smiju biti stariji od 15 dana od dana prijave na javni natječaj
* presliku obavijesti o razvrstavanju poslovnog subjekta izdanu od strane Državnog zavoda za statistiku, sukladno odluci kojom se propisuje nacionalna klasifikacija djelatnosti,
* izvornik ili ovjerenu presliku dokumentacije kojom se dokazuje svojstvo osobe obitelji smrtno stradaloga hrvatskog branitelja iz Domovinskog rata, člana obitelji zatočenoga ili nestaloga hrvatskog branitelja iz Domovinskog rata, HRVI iz Domovinskog rata,

dragovoljac iz Domovinskog rata, te ostali hrvatski branitelji iz Domovinskog rata koji su proveli u obrani suvereniteta Republike Hrvatske najmanje 12 mjeseci,

* izvornik potvrde porezne uprave o stanju duga, koja ne smije biti starija od 15 dana od dana prijave na javni natječaj iz koje mora biti vidljivo da natjecatelj nema dugovanja po osnovi javnih davanja odnosno da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje

Natjecatelji mogu, radi lakše prijave na natječaj, prijavu podnijeti na obrascu zahtjeva za podnošenje ponuda, koji se može preuzeti na web. stranici Grada Požege - [www.pozega.hr](http://www.pozega.hr) i Gradu Požega, Trg Sv. Trojstva 1, 34000 Požega, sobi broj 13.

V. Prijava se podnosi do roka utvrđenog u tekstu objave javnog natječaja, u zatvorenoj omotnici, na adresu: Grad Požega, Trg Sv. Trojstva 1, 34000 Požega, s naznakom „NE OTVARATI – PRIJAVA NA LICITACIJU/JAVNI NATJEČAJ ZA POSLOVNI PROSTOR POD REDNIM BROJEM \_\_\_“, odnosno „NE OTVARATI – PRIJAVA NA LICITACIJU/JAVNI NATJEČAJ ZA GARAŽU POD REDNIM BROJEM \_\_\_“. a zaprima se u pisarnici Upravnog odjela za samoupravu Grada Požege.

Prijava na licitaciju može se dostaviti osobno u pisarnicu Upravnog odjela za samoupravu Grada Požege, Trg Sv. Trojstva 1, 34000 Požega ili putem pošte najkasnije do 12. kolovoza 2022. godine.

Otvaranje pristiglih prijava Povjerenstvo obavlja prije početka licitacije prema redoslijedu zaprimanja prijava te utvrđuje da li udovoljavaju uvjetima objavljenim u javnom natječaju i o tome sastavlja zapisnik. Imena prijavljenih natjecatelja ne smiju se obznaniti do početka licitacije.

Prije početka licitacije, Povjerenstvo utvrđuje da li je javni natječaj propisno sastavljen i objavljen te upoznaje natjecatelje s eventualnim izmjenama vezanim za podatke o poslovnom prostoru.

Povjerenstvo upoznaje prisutne natjecatelje s uvjetima i načinom provođenja licitacije.

Prije početka licitacije, predsjednik Povjerenstva uzima na zapisnik podatke o svim natjecateljima i utvrđuje njihov identitet. Licitaciji može prisustvovati sam natjecatelj ili njegov opunomoćenik koji mora imati punomoć za zastupanje (za fizičke osobe punomoć treba biti ovjerena od strane javnog bilježnika, a za pravne osobe potpisana i ovjerena od strane osobe ovlaštene za zastupanje). Ako Povjerenstvo utvrdi da netko od prisutnih natjecatelja ili opunomoćenika nije dokazao svoj identitet isključit će ga s licitacije. Povjerenstvo utvrđuje ispunjavaju li natjecatelji uvjete iz objavljenog javnog natječaja za pristup licitaciji i nakon što se zapisnički utvrdi koji natjecatelji ispunjavaju uvjete, predsjednik Povjerenstva počinje s provođenjem licitacije. Nakon unošenja podataka o natjecateljima licitacija počinje s natjecateljima koji ispunjavaju uvjete.

Usmeno se licitira na način da natjecatelj usmeno, jedan po jedan, iznose u zapisnik svoje ponude, s tim da početna isklična ponuda mjesečne zakupnine po 1 m2 ne može biti niža od početnog iznosa zakupnine objavljenog u javnom natječaju, a isti natjecatelj ne može isticati ponudu dva puta uzastopno.

Nakon što svi natjecatelji iskažu svoje ponude u jednom ili više iskličnih krugova, Povjerenstvo proglašava najpovoljnijeg natjecatelja koji je ponudio najviši iznos zakupnine, kao budućeg zakupnika poslovnog prostora.

Ako na licitaciji sudjeluje i udovolji uvjetima postignutim na licitaciji više osoba, koje temeljem članka 4. stavka 3. točke 15. Odluke o uvjetima i postupku javnog natječaja za davanje u zakup poslovnog prostora (Službene novine Grada Požege, broj: 8/14. i 7/20.) ostvaruju pravo prvenstva, prvenstveni red između tih osoba utvrđuje se na način da se pravo na sklapanje ugovora o zakupu ostvaruje sljedećim redom:

* članovi obitelji smrtno stradaloga hrvatskog branitelja iz Domovinskog rata
* članovi obitelji zatočenoga ili nestaloga hrvatskog branitelja iz Domovinskog rata,
* HRVI iz Domovinskog rata
* dragovoljci iz Domovinskog rata, te
* ostali hrvatski branitelji iz Domovinskog rata koji su proveli u obrani suvereniteta Republike Hrvatske najmanje 12 mjeseci
* svi uz uvjet da nisu korisnici mirovine ostvarene po Zakonu o pravima hrvatskih branitelja iz Domovinskog rata i članova njihovih obitelji

Pravna osoba čiji je osnivač ili suosnivač član obitelji smrtno stradaloga hrvatskog branitelja iz Domovinskog rata, član obitelji zatočenoga ili nestaloga hrvatskog branitelja iz Domovinskog rata, HRVI iz Domovinskog rata, dragovoljac iz Domovinskog rata, te ostali hrvatski branitelj iz Domovinskog rata koji je proveo u obrani suverenitete Republike Hrvatske najmanje 12 mjeseci, nema pravo prvenstva na sklapanje ugovora o zakupu.

Ukoliko natjecatelj koji je ostvario pravo na zakup odustane od zaključenja ugovora, gubi pravo na povrat jamčevine.

Smatra se da je natjecatelj odustao od licitacije i tada, ako se on osobno ili po svom punomoćniku ne pojavi na licitaciji pred Povjerenstvom u zakazano vrijeme licitacije.

Natjecatelju koji ne uspije ostvariti pravo na zakup, uplaćena jamčevina će se vratiti u roku 8 dana od dana okončanja natječajnog postupka.

VI. Natjecatelj koji dobije poslovni prostor odnosno garažu u zakup mora, prije sklapanja ugovora o zakupu, kao osiguranje plaćanja

* za ugovorenu zakupninu u visini do 25.000,00 kuna godišnje, dostaviti dvije zadužnice u visini godišnje zakupnine bez datuma dospijeća,

Ako zakupnik poslovni prostor, odnosno garažu ne preda Gradu slobodnu od osoba i stvari u roku od osam dana od otkaza ugovora o zakupu ili prestanku ugovora o zakupu, naplatit će mu se kazna u iznosu od dvije mjesečne zakupnine, iz sredstava osiguranja plaćanja.

Najpovoljniji ponuditelj je dužan s Gradom Požegom zaključiti ugovor o zakupu poslovnog

prostora, odnosno garaže, najkasnije u roku 15 dana od dana provedene licitacije. Ugovor o zakupu sklapa se kao ovršna isprava sukladno pozitivnim propisima na trošak zakupnika. Povjerenstvo će odrediti rok do kada će najpovoljniji ponuditelj preuzeti poslovni prostor, odnosno garažu, ali ne kasnije od 15 dana od dana sklapanja ugovora o zakupu. Ako najpovoljniji ponuditelj ne postupi na ovaj način bez opravdanog razloga, odluka o davanju u zakup poslovnog prostora, odnosno garaže će se poništiti, a javni natječaj za taj poslovni prostor, odnosno garažu će se ponoviti.

Zakupnik uzima poslovni prostor, odnosno garažu u zakup u viđenom stanju, dužan ga je urediti i privesti ugovorenoj djelatnosti o vlastitom trošku te se odriče bilo kakvog prava na naknadu za uložena sredstva s osnove izvođenja bilo kakvih radova u poslovnom prostoru odnosno da se odriče prava primjene instituta stjecanja bez osnova i/ili poslovodstva bez naloga (bez obzira da li je za takve radove imao suglasnost Grada Požege).

VII. Javni natječaj je otvoren 15 dana od dana objave natječaja u javnom glasilu. Usmeno javno nadmetanje – licitacija će se održati dana 17. kolovoza 2022. godine u 12,00 sati u Gradskoj vijećnici Grada Požege, Trg Sv. Trojstva 1, 34000 Požega.

VIII. PODATKE O POSLOVNIM PROSTORIMA I GARAŽAMA koji su predmet ovoga natječaja zainteresirani mogu dobiti u Upravnom odjelu za imovinsko-pravne poslove Grada Požege, soba br. 13 ili na telefon broj: 311-304.

Poslovni prostori pod točkom I. ovoga natječaja, kao i garaže pod točkom II. (tabele) ovoga natječaja mogu se razgledati prema dogovoru na telefon: 311-304.

POVJERENSTVO ZA ZAKUP

POSLOVNIH PROSTORA